**ELŐTERJESZTÉS**

**Körmend város Önkormányzata Képviselő-testülete 2018. június 28-i ülésére**

**Tárgy:** közétkeztetés kapcsán pályázat kiírása

Tisztelt Képviselő-testület!

Körmenden a közétkeztetést a Sodexo Kft. jogutódja, a Hungast Kft. biztosítja. Az erre kötött vállalkozási szerződés hatálya 2018. szeptember 30-án lejár. Mivel közszolgáltatásról van szó, így a Testületnek kell a továbbiakról döntést hoznia. Javasoljuk, hogy a Testület ismételten folytasson le pályázati eljárást a feladatellátásra, de ismételten csak rövid időre, mert továbbra is bizonytalan ennek a feladatellátásnak a sorsa, hiszen az iskolák működtetése és fenntartása csak e feladat tekintetében nem került még át a Magyar Államhoz, a KLIK-en keresztül.

Kérem a Testületet, hogy a mellékelt ajánlattételi felhívást és határozati javaslatot támogatni szíveskedjék.

**HATÁROZATI JAVASLAT**

Körmend város Önkormányzata Képviselő-testülete úgy dönt, hogy az előterjesztéshez csatolt melléklet szerint, az abban foglaltakat elfogadva pályázatot ír ki a körmendi köznevelési intézmények, a körmendi Bölcsőde, valamint a szociális étkeztetés és nyári gyermekétkeztetés közétkeztetési feladatainak határozott időre szóló, 2018. október 1-től 2020. március 31-ig tartó ellátására. A pályázati felhívást az alábbi gazdasági társaságoknak rendeli a Képviselő-testület megküldeni:

* Hungast Vital Kft. (1143 Budapest, Ilka u. 31.)
* Junior Vendéglátó Zrt. (1095 Budapest, Mester u. 29.)
* Julienne Kft. (1165 Budapest, Újszász u. 85.)

Körmend, 2018. június 21.

**Bebes István**

**polgármester**